16/04/2013 | Administración LocalMunicipal
Oleiros
Secretaría Xeral
Edicto de publicación de Decreto da Alcaldía 1.377/13, do 20 de marzo, de delegación especial a prol da concelleira Rosa María Méndez Gómez

E D I C T O Delegación especial de competencias na concelleira Rosa M.ª Méndez Gómez (Decreto da Alcaldía n.º 1.377/2013, do 20 de marzo) Por Decreto da Alcaldía n.º 1.377/2013, do 20 de marzo, acordouse a delegación especial a prol da concelleira D.ª Zenaida Carmen Carribero Valladares, esta delegación ven a substituír a realizada polo Decreto 832/2012 no relativo ás aplicacións orzamentarias de autorización e disposición do gasto. Do antedito acordo se dará conta ó Pleno do Concello na primeira sesión que teña lugar. En conformidade cos artigos 13 da Lei 30/1992, do 26 de novembro, e 43,44 e 114 e seguintes do Real decreto 2586/1986, do 28 de novembro, faise público mediante este edicto o contido das resolucións tomadas: Decreto da Alcaldía n.º 1.377/2013, do 20 de marzo: Primeiro. –Efectuar delegación especial a prol da concelleira dona Rosa María Méndez Gómez, para autorizar e dispoñer gastos sobre as aplicacións orzamentarias do orzamento municipal en vigor, que se relacionan a continuación; agás as daqueles expedientes que deban ser adxudicados mediante algún dos procedementos de contratación regulados no Real decreto lexislativo 3/2011, polo que se aproba o texto refundido da Lei de Contratos do Sector Público (TRLCSP) diferentes aos contratos menores: – Respecto da clasificación orgánica.–Aplicacións orzamentarias do orgánico: 61. – Respecto da clasificación por programas: aplicacións orzamentarias dos subprogramas 163, 171 e 172. – Respecto da clasificación económica: aplicacións orzamentarias dos capítulos 2 e 6. Segundo. –Esta delegación ven a substituír a realizada por Decreto 832/12 no relativo ás aplicacións orzamentarias de autorización e disposición do gasto Terceiro. –As referencias que contén esta resolución a preceptos de normas concretos entenderanse feitas de xeito automático ós preceptos das normas que as modifiquen ou substitúan. Cuarto. –Por aplicación do artigo 13 da Lei 30/1992, corresponderá á Alcaldía a resolución dos recursos de reposición e extraordinario de revisión que se presentaren contra os actos administrativos ditados en exercicio das facultades delegadas. Quinto. –Esta resolución será efectiva o dia seguinte ó da súa sinatura e será feita pública mediante a inserción dun edicto no Boletín Oficial da Provincia da Coruña, en cumprimento do que dispoñen os artigos 44 e 46 do Real decreto 2568/1986, do 28 de novembro. Asemade, esta resolución será notificada aos interesados para a súa aceptación, facéndolles saber que, de acordo co que dispón o artigo 114 do ROF, a delegación entenderase aceptada tacitamente se no prazo de tres días hábiles dende a notificación non realizan ningunha manifestación expresa no senso contrario ante o órgano delegante. Sexto. –Desta resolución darase conta ó Pleno da Corporación na primeira sesión que teña lugar, en cumprimento do que dispón o artigo 38 do Real decreto 2568/1986, do 28 de novembro. Sétimo. –Contra esta resolución, coa que remata a vía administrativa, poderán os interesados interpoñer os seguintes recursos: a) Con carácter potestativo un recurso de reposición diante do mesmo órgano que ditou a resolución impugnada, dentro do prazo de un (01) mes, a contar desde o día seguinte ó de recepción desta notificación, de acordo co que dispón o artigo 116 da Lei 30/1992, do 26 de novembro, do réxime xurídico das administracións públicas e do procedemento administrativo común (LPAC). b) Directamente contra esta resolución poderase interpoñer un recurso contencioso-administrativo diante dos Xulgados do Contencioso-Administrativo da cidade da Coruña, no prazo de dous (02) meses, a contar desde o día seguinte ó de recepción da notificación desta resolución, de acordo co disposto no artigo 46.1 da Lei 26/1998, do 13 de xullo, reguladora da xurisdición contencioso-administrativa (LXCA). No caso de desestimación presunta do recurso de reposición, desestimación que se produce polo transcurso do prazo dun (01) mes desde a presentación do recurso sen que se teña recibida a notificación da resolución correspondente, o prazo para a presentación do recurso contencioso-administrativo será de seis (06) meses, a contar desde o dia seguinte a aquel no que se produza o acto presunto de acordo coa normativa específica aplicable, segundo o disposto no artigo 46.1 da LXCA citada. OLEIROS, 4 de abril do 2013. O alcalde Ángel García Seoane